CELEX: 32008R1142
Language: sl
Date: 2008-11-13 00:00:00
Title: Uredba Komisije (ES) št. 1142/2008 z dne 13. novembra 2008 o uvrstitvi določenega blaga v kombinirano nomenklaturo

19.11.2008   
            
            
               SL
            
            
               Uradni list Evropske unije
            
            
               L 308/11
            
         
      UREDBA KOMISIJE (ES) št. 1142/2008
   z dne 13. novembra 2008
   o uvrstitvi določenega blaga v kombinirano nomenklaturo
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrščanjem blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali dodaja kombinirani nomenklaturi dodatne pododdelke in je določena s posebnimi določbami Skupnosti, z namenom uporabe tarifnih in drugih ukrepov v zvezi z blagovno menjavo.
            
         
               (3)
            
            
               V skladu z navedenimi splošnimi pravili se blago iz stolpca 1 preglednice iz Priloge uvrsti pod oznako KN, ki je označena v stolpcu 2, iz razlogov, navedenih v stolpcu 3 navedene preglednice.
            
         
               (4)
            
            
               Primerno je zagotoviti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) v obdobju treh mesecev še naprej sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in ki niso v skladu s to uredbo.
            
         
               (5)
            
            
               Odbor za carinski zakonik ni dal mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 preglednice iz Priloge, je uvrščeno v kombinirano nomenklaturo pod oznako KN iz stolpca 2 navedene preglednice.
   Člen 2
   Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. novembra 2008
      
         
            Za Komisijo
         
         László KOVÁCS
         
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Približno 250 cm dolg kabel, ki se uporablja le za naprave za video igre pod tarifno številko 9504.
                  Kabel ima na eni strani en posebej oblikovan konektor za naprave za video igre, na drugi strani pa pet konektorjev za priključitev na monitor ali na televizijski sprejemnik.
                  Podatke se lahko z naprave za video igre prenese prek kabla na monitor ali na televizijski sprejemnik in podatki se lahko, odvisno od vsebine, prikažejo kot video igra, nepremična slika ali se posnamejo kot zvok.
               
               
                  8544 42 90
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8544, 8544 42 in 8544 42 90.
                  Uvrstitev pod tarifno številko 9504 kot oprema naprave za video igre je izključena, saj je pod tarifno številko 8544 zelo natančen opis v zvezi s kabli in drugimi električnimi vodniki.
                  Zato je treba izdelek uvrstiti kot električni vodnik s konektorji pod oznako KN 8544 42 90.